PDKyo ke di serran ra nata vera Kampa Mexmûrî ambargo keno rojanê peyênan de roniştoxanê kampe zî remneno. Asayîşê PDKyî mengêke de Mexmûr de 20 kesî tepiştî û înan ra 4 kesî vera dabi. La aqîbetê 16 kesanê ke wexto ke Mexmûrî ra şîyêne Hewlêr hetê Asayîşê PDKyî ra tepişîyayî, hema zî kişf nîyê.
Kesanê ke vera dîyayî pare kerd ke zîndan de hêzan pê înan heqaret kerd û koxûşanê DAÎŞî de ameyî tepiştene.
Komîteya Karanê Teberî ya Kampa Multecîyan a Şehîd Rûstem Cûdîyî eşkera kerd ke nê 20 kesan ra 15 kesî karker, 5 kesî zî wendakar ê. Komîte da zanayene ke nê 20 kesan ra 5 kesî cinî yê.
Komîte muracatê Xaça Sûre ya Mîyanneteweyîye kerd la hema zî nê kesan ra xeberêke nêameye girewtene.
Nameyê kesanê ke hetê PDKyî ra tepişîyayî wina yê:
Hacî Yildirim
Aycan Çelebî
Seîd Abdulla Kara
Abdulkerim Yusif Kara
Sadiq Bulut Ehmed
Aydin Apaydin
Orhan Bulut
Rûken Ustun
Karoş Rustem
Şivan Mihemed
Zilan Salih
Qeder Salih
Xurbet Tunç
Rûbar Sadiq
Êhsan Şêx Silêman
